
Критерии за оценяване по Гражданско образование -11 клас


Оценяването по Гражданско образование е свързано с постигането на Държавния образователен стандарт за общообразователната подготовка.
В резултат от обучението по Гражданско образование учениците придобиват следните комплексни социални и граждански компетентности:
•	критическо мислене и рационална аргументация;
•	конструктивно участие в диалог и дебат;
•	вземане на решения и решаване на проблеми;
•	създаване и управление на проекти;
•	конструктивно общуване и взаимодействие;
•	отговорно участие в социалния и политическия живот;
•	медийна грамотност.

I.	Методи и форми за оценяване на постиженията на учениците
•	Текущи оценки се поставят върху резултатите от практическата работа на учениците при приключване на всяка тема;
•	Оценяват се равнището на теоретичните и фактологичните знания, познавателните и практическите умения, както и креативността, инициативността, предприемчивостта и творческите изяви и постижения;
•	Оценяват се уменията за осъществяване на устна и писмена комуникация с използване на точна терминология;
•	Оценяват се практическите умения за създаване на проекти;
•	Установява се изходното ниво с тест в края на учебната година. Оценяването по гражданско образование включва:
•	Отговор на поставени въпроси, решаване на казуси, участие в дискусия и дебат, работа с текст и документи;
•	Писмени задачи – създаване на текст по зададена тема/ въпрос, есе, анализ на фрагменти;
•	Самостоятелни и групови практически дейности  – проучване и изследване, доклади, участие в инициативи, разработване на проекти.
Оценяването по гражданско образование включва:
•	Отговор на поставени въпроси, решаване на казуси, участие в дискусия и дебат, работа с текст и документи;
•	Писмени задачи – създаване на текст по зададена тема/ въпрос, есе, анализ на фрагменти;
•	Самостоятелни и групови практически дейности  – проучване и изследване, доклади, участие в инициативи, разработване на проекти.
II.	Равнища на оценяване
I равнище – оценка слаб. Ученикът не удовлетворява очакваните резултати, не владее посочените в програмата знания, умения и компетентности. Не демонстрира езикова, мисловна и изразна култура.
II равнище – оценка среден. Ученикът разпознава идеи, понятия и тези на ниво репродуктивни знания, частично владее и прилага умения за проблематизиране и анализиране на различни гледни точки.
III равнище – оценка добър. Ученикът разбира и тълкува идея, понятие, теза, трансформира и интерпретира знанието. Владее и прилага умения за аргументиране на лична позиция, но не прилага алтернативи и решения. 
IV равнище – оценка много добър. Ученикът показва познание за критическо мислене и аргументация. Анализира и аргументира различни позиции и варианти. Прилага умения за проблематизиране на ситуации, предлага алтернативи и прави обобщения. 
V равнище – оценка отличен. Ученикът прави връзка между наличното познание и конкретни процеси и явления от обществения и политическия живот. Прави оценка и изказва съждения на основата на лична позиция. Демонстрира умения за връзка между личния и социалния опит, за постигане на съответствие между цели и резултати, за вземане на решения и решаване на проблеми. Проявява гражданска позиция и култура.
Скала за оценяване – ученици на КФО                 Скала за оценяване – ученици СФО
Максимален брой точки – 50                                  максимален брой точки – 100
0-14 точки – Слаб 2                                                     0-29 точки – Слаб 2
15-20 точки – Среден 3                                              30-41 точки – Среден 3
21-31 точки – Добър 4                                                42 -63 точки – Добър 4
32-41 точки – Мн.добър 5                                         64-85 точки- Мн.добър 5
42-50 точки – Отличен 6                                             86-100 точки –Отличен 6

